cyanic-selkie/wikianc huggingface dataset:
Ճապոնական սկյուռ
Ճապոնական սկյուռերը ապրում են տափաստաններում, անտառներում ՝ հիմնականում Հոնսյու և Սիկոկու կղզիներում։ Տարածված են նաև Կյուսյու կղզում։ Ճապոնական սկյուռերը մեկ տարվա ընթացքում լույս աշխարհ են բերում 3-6 ձագ։ Սնվում են սերմերով, տերևներով և միջատներով։ Աշնանը նրանք հավաքում են պաշար և սնվում ձմռանը։
Գրականություն
Կատեգորիա:Կրծողներ
Պանֆիլովկա (գյուղ, Պերվոմայսկի շրջան)
Պանֆիլովկա (Панфіловка, Ulan Eli), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Ուլան-Էլի։
2001 թվականի տվյալներով Պանֆիլովկա գյուղում բնակվում էր 243 մարդ։
Վորոշիլովկա (գյուղ, Շումյաչինսկի շրջան)
Վորոշիլովկա (Ворошиловка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 155 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Գիտությունների դոկտոր
Գիտությունների դոկտորի աստիճանը ԲՈՒՀ-երում ցանկալի պայման է պրոֆեսորի կոչմանն ու համապատասխան պաշտոնին արժանանալու համար։
Կատեգորիա:Գիտական աստիճաններ և կոչումներ
Արաքսի Բաբայան
Արաքսի Թովմասի Բաբայան, հայ խորհրդային քիմիկոս։ ՀԽՍՀ ԳԱ ակադեմիկոս (1968 թ., թղթակից-անդամ՝ 1956 թ.) ։ ՀԽՍՀ գիտության վաստակավոր գործիչ (1961 թ.) ։
Կենսագրություն
Ավարտել է Երևանի պետական համալսարանի գյուղատնտեսական (1929 թ.) և պոլիտեխնիկական ինստիտուտի քիմիական (1937 թ.) ֆակուլտետները։ Աշխատել է Երևանի անասնաբուծական-անասնաբուժական ինստիտուտում, եղել օրգանական քիմիայի ամբիոնի վարիչ (1942–1956 թթ.), ՀԽՍՀ ԳԱ քիմիայի ԳՀԻ–ում որպես ամինոմիացությունների լաբորատորիայի վարիչ։
Զբաղվել է ամինների և չորրորդային ամոնիումային միացությունների հետազոտությամբ։ Սկզբնական շրջանի աշխատանքների արդյունքը եղավ Հոֆմանի ռեակցիայի գործնական կիրառության հնարավորության հայտնաբերումը։ Բաբայանը պարզաբանել է բազմահալոգենալկիլ խումբ պարունակող չորրորդային ամոնիումային աղերի ջրահիմնային ճեղքման ռեակցիայի մեխանիզմը, տվել β, γ և α, β չհագեցած խմբեր պարունակող համապատասխան աղերի վերախմբավորման-ճեղքման ռեակցիաները, որոնք կարող են օգտագործվել կետոնների, կարբոնաթթուների էսթերների և էնամինների սինթեզի համար։ Եղել է ՀԽՍՀ 2–4 գումարումների Գերագույն խորհրդի դեպուտատ ։
Պարգևներ
Պարգևատրվել է Աշխատանքային կարմիր դրոշի և «Պատվո նշան» շքանշաններով։
Ծանոթագրություններ
Կատեգորիա:Հայ քիմիկոսներ Կատեգորիա:Քիմիական գիտությունների դոկտորներ Կատեգորիա:Խորհրդային կին քիմիկոսներ Կատեգորիա:ՀՀ ԳԱԱ ակադեմիկոսներ Կատեգորիա:Հայկական ԽՍՀ Գերագույն խորհրդի 3-րդ գումարման պատգամավորներ Կատեգորիա:Հայկական ԽՍՀ Գերագույն Խորհրդի 4-րդ գումարման պատգամավորներ
Կնեժևո (այլ կիրառումներ)
Կնեժևո կարող է վերաբերվել.
Կոզարսկա Դուբիցա (այլ կիրառումներ)
Կոզարսկա Դուբիցա կարող է վերաբերվել.
Ելենա Օշանինա
Ելենա Նիկոլաևնա Օշանինա (Елена Николаевна Ошанина, ), ռուս հեղափոխական-նարոդնիկ, էսեռների կուսակցության անդամ։
Հայտնի ռուս հեղափոխական Մարիա Նիկոլաևնա Օլովեննիկովայի (Օշանինա) դուստրը, ռուս հեղափոխականներ Նատալիա և Ելիզավետա Օլովեննիկովաների զարմուհին։
Կենսագրություն
Հին ազնվականական տոհմի ներկայացուցիչ, Օռլովի վերահսկիչ պալատի չինովնիկ Նիկոլայ Դմիտրիևիչ Օշանինի և օռլովյան հարուստ կալվածատիրոջ դուստր Մարիա Նիկոլաևնայի (օրիորդական՝ Օլովեննիկովա) ընտանիքի միակ երեխան էր։ Նարոդնիկական գաղափարներով տարված մայրը 1875 թվականին մեկնեց Սանկտ Պետերբուրգ, իսկ ընտանիքի հայրը մահացավ 1878 թվականի գարնանը, երբ աղջիկը չորս տարեկան էր։ Աղջկա դաստիարակությամբ զբաղվեց տատիկը՝ Լյուբով Դանիլովնա Օլովեննիկովան։
Օռլովի գիմնազիան ավարտելուց հետո 4 տարի աշխատեց ուսուցչուհի։ Սարատովում ընդունվեց բուժակության դասընթացներ։ 1899 թվականին նա մասնակցում էր ուսանողների հեղափոխական խմբակներին, պահում և տարածում էր արգելված գրականություն, տպում էր թռուցիկներ։ 1902 թվականի մայիսի 5-ին Սարատովում անցկացվող քաղաքական ցույցերին մասնակցելու համար Սարատովի դատական պալատի որոշմամբ նա աքսորվում է Ենիսեյի նահանգի Մինուսինսկի ուեզդի Ասկիզի տարածաշրջանային վարչություն։
1906 թվականին Ելենա Օշանինային ձերբակալեցին և պահեցին Կազանի բանտում մեկ տարի՝ մինչև դատավարությունը։ Կազանի դատական պալատը նրան դատապարտեց 4 տարվա ազատազրկման «թափառաշրջիկության» և 2 տարվա ճորտության՝ գյուղացիների շրջանում հակակառավարական քարոզչության համար։ Երբ բացահայտվեց նրա իսկական անունը, Կազանի օկրուգային դատարանը 1909 թվականի մայիսի 13-ին Չիստոպոլում դատապարտեց նրան 3 տարվա տաժանակիր աշխատանքի։ Վերաքննիչ բողոքով Կազանի դատական պալատը չեղյալ հայտարարեց այս պատիժը՝ հաշվի առնելով 1905 թվականի համաներումը և ուժի մեջ թողեց 1907 թվականի վճիռը։ 1909 թվականին ազատ արձակվեց և աշխատում էր որպես բուժակ մինչև 1917 թվականը։ Եղել է նախկին քաղբանտարկյալների և աքսորյալների ընկերության անդամ, հուշագրությունների հեղինակ է։
Վալերիա Գոնչարովա
Վալերիա Գոնչարովա, ռուսական վոլեյբոլիստ, հարձակվող, խաղում է Ռուսաստանի հավաքականում և Դինամո թիմում։
Ծանոթագրություններ
Կատեգորիա:Ռուս վոլեյբոլիստներ Կատեգորիա:Ռուսաստանի սպորտի վարպետներ
Կոստայնիցա (այլ կիրառումներ)
Կոստայնիցա կարող է վերաբերվել.
Սմոլենսկոե (գյուղ, Սմոլենսկի շրջան)
Սմոլենսկոե (Смоленское), գյուղ Ռուսաստանի Ալթայի երկրամասի Սմոլենսկի շրջանի կազմում։
Բնակչությունը 2003 թվականին գրանցված տվյալներով կազմում էր 9500 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1759 թվականին հիմնադրված բնակավայրեր Կատեգորիա:Ռուսաստանի Ալթայի երկրամասի Սմոլենսկի շրջանի բնակավայրեր
Մեննիկվելյա
Մեննիկվելյա (Männikvälja), գյուղ Էստոնիայի Լյաենե-Վիրումաա նահանգի Ռեգավեռե շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Ռեգավեռե շրջանի բնակավայրեր Կատեգորիա:Էստոնիայի գյուղեր
Կրոմերիժ
Կրոմերիժ, հնում նաև Կրեմզիր (Kremsier), քաղաք Չեխիայի Հանրապետությունում, հայտնի ինչպես Հանակյան Աթենք ։
Ընդհանուր տեղեկություն
Կրոմերիժը գտնվում է Արևելյան Մորավիայի Զլինի գավառի համանուն շրջանում։ Քաղաքը գտնվում է Մորավա գետի վրա՝ ծովի մակարդակից 201 մ բարձրության վրա։ Քաղաքի տարածքը կազմում է 55,61 կմ²։ Բնակչության թիվը 29 374 մարդ (2006)։ Կրոմերիժը կազմված է 10 քաղաքային շրջանից։ 1997 թվականին այս քաղաքը, որի միջնադարյան կենտրոնը գտնվում է պետական ​​պաշտպանության ներքո, ճանաչվել է Չեխիայի ամենագեղեցիկ պատմական քաղաքը։
Պատմություն
Կրոմերիժը Հանակների երկրի հին քաղաքն է։ Կրոմերիժում առաջին բնակիչները հայտնվել են դեռևս Մեծ Մորավիայի ժամանակաշրջանում։ Առաջին անգամ այն գրավոր հիշատակվել է (որպես գյուղ) 1110 թվականին, երբ օլոմոուցի Յոհան 2-րրդ եպիսկոպոսը ձեռք էր բերել այն։ Առևտրային ճանապարհների խաչմերուկում գտնվող Կրոմերիժը 1266 թվականին Չեխիայի թագավոր Պրեմիսլ Օտտոկար 2-ի հրամանագրով ստացել է քաղաքի կարգավիճակ, իսկ նույն թվականին այնտեղ կառուցվել է ամրոց։ 1290 թվականին այստեղ սկսել է գործել քաղաքային օրենքը։
Հուսյան պատերազմների ժամանակ Կրոմերիժը Մորավիայում հուսիտների հենակետն է եղել և միայն 1456 թվականին է այն վերադարձվել օլոմոուցի եպիսկոպոսներին։ 1467-1471 թվականներին քաղաքը հայտնվել է չեխական արքա Իրջի Պոտերբրադցու և հունգարացի արքա Մատվեյ Կորվինայի միջև տեղի ունեցող պատերազմական գործողությունների կիզակետում։ 16-րդ դարից մինչև 17-րդ դարի սկիզբը Կրոմերիժը դարձել է Մորավիայի ամենակարևոր քաղաքական և մշակութային կենտրոնը։ Երեսնամյա պատերազմի ժամանակ շվեդները գրավել և ամբողջությամբ ավերել էին քաղաքը։ Քաղաքը վերակառուցվել է միայն 17-րդ դարի երկրորդ կեսին, օլոմոուցիի եպիսկոպոս Կարլ 2-րդ Լիխտենշտեյն-Կաստելաքորնի կողմից։ 1742 թվականին Ավստրիական ժառանգության պատերազմների ժամանակ քաղաքը գրավել են պրուսական զորքերը, իսկ 1752 թվականին քաղաքը այրվել է հրդեհի արդյունքում։ 1805 թվականին քաղաքը զբաղեցրել են Նապոլեոնի զորքերը, իսկ 1939 թվականին՝ գերմանական զորքերը։ 1945 թվականին քաղաքն ազատագրել են սովետական զորքերը։
1848 թվականի Ավստրիական հեղափոխության ժամանակ, Վիեննայում Հաբսբուրգների ապստամբության ճնշումից հետո ավստրիական ռայխստագը (մինչև 1849 թվականի մարտ) Կրոմերժիժ է տեղափոխվել և այստեղ նստավայր հիմնել (եպիսկոպոսական ամրոցում)։
Արտաքին հղումներ
Կատեգորիա:Չեխիայի քաղաքներ Կատեգորիա:Չեխիայի բնակավայրեր
Կոտոր Վարոշ (այլ կիրառումներ)
Կոտոր Վարոշ կարող է վերաբերվել.
Բադալյան
Բադալյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Արաբերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Պերվոմայսկոե (քաղաքատիպ ավան, Պերվոմայսկի շրջան, Ղրիմ)
Պերվոմայսկոե (Первомайське, Curçı), քաղաքատիպ ավան Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Ջուրչի։
2012 թվականի տվյալներով Պերվոմայսկոե քաղաքատիպ ավանում բնակվում էր 9 008 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Պերվոմայսկի շրջանի բնակավայրեր Կատեգորիա:Ուկրաինայի քաղաքատիպ ավաններ
Բոտումիրին
Բոտումիրին (Botumirim), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 6542 մարդ՝ 2006 թվականի տվյալներով։ Գրավում է 1 571,797 կմ2 տարածք։ Բնակչության խտությունը կազմում է՝ 4,2 մարդ/կմ2։
Պատմություն
Քաղաքը հիմնադրվել է 1962 թվականի դեկտեմբերի 30-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Վորոշիլովո (գյուղ, Դաոլեկանովսկի շրջան)
Վորոշիլովո (Ворошилово, Ворошилов), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։
Սմոլենսկոե (գյուղ, Պերեսլավսկի շրջան)
Սմոլենսկոե (Смоленское), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 529 մարդ։
(6233) Կիմուրա
(6233) Կիմուրա (Kimura), աստերոիդ աստերոիդների հիմնական գոտում։ Հայտնաբերվել է 1986 թվականի փետրվարի 8-ին Սիգերու Ինոդայի և Տակեշի Ուրատայի կողմից Կարասույամայում ։
Միջին հեռավորությունը Արեգակից կազմում է 2,792202 ա. մ., առավելագույնը մոտենում է 2,2918 ա. մ. հեռավորության վրա և հեռանում 3,2926 ա. մ. ։ Արեգակի շուրջ մեկ ամբողջական պտույտ է կատարում 1704,19 երկրային օրվա ընթացքում, իր ուղեծրով շարժվելով միջինում 0,211244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Սիգերու Ինոդայի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հարրի Փոթերը և Ազքաբանի բանտարկյալը (ֆիլմ, 2003)
«Հարրի Փոթերը և Ազքաբանի կալանավորը» (Harry Potter and the Prisoner of Azkaban), ռեժիսոր Ալֆոնսո Կուարոնի ֆիլմերից, որի գլխավոր դերերը մարմնավորում են Դենիել Ռեդկլիֆը, Ռուպերտ Գրինթը, Էմմա Վաթսոնը, Թոմ Ֆելթոնը, Գարի Օլդմենը, Դևիդ Թյուլիս, Մայքլ Գեմբոնը, Ալան Ռիկմանը, Մեգի Սմիթը, Ռոբբի Կոլտրեյնը։
Սյուժե
Հոգվարթսի արդեն երրորդ կուրսի ուսանող Հարրի Փոթերը և իր ընկերները ուսումնական տարին պետք է սկսել 1993 թվականի սեպտեմբերի 1-ին։ Օգոստոսի վերջին Հարրին հերթական անգամ վիճում է Դուրսլեյների ընտանիքի հետ՝ պատահականորեն կախարդելով մորաքույր Մերջին, ով շարունակ նրան ծաղրում էր։ Հարրին հավաքում է իր բոլոր իրերը և դուրս գալիս տնից։ Փողոցում նրան թվում է, որ ինչ-որ մեկը հետևում է նրան։ Թփերում նա տեսնում է մի տարօրինակ սև շուն, ապա հանում է իր կախարդական փայտիկը, բայց, պատահմամբ սայթաքելով, ընկնում է, և հենց այդ պահին ժամանում է կախարդական եռահարկ «Գիշերային ասպետ» ավտոբուսը, և շունը անհետանում է։
«Գիշերային ասպետը» Հարրին բերում է «Ծակ Կաթսա» փաբը, որտեղ նրան սպասում են իր ընկերները՝ Ռոնը և Հերմայոնին։ Սակայն նրանց ուրախությունը երկար չտևեց։ Մոգության նախարարության նախարար Կոռնելիուս Ֆաջը հայտնեց, որ Ազքաբանից փախել է Սիրիուս Բլեքը, ում համարում են մութ, չար կախարդ և Վոլան դե Մորտի հետևորդ։ Ամենայն հավանակնությամբ նա ուզում էր սպանել Հարրին։ Արթուր Ուիզլին՝ Ռոնի հայրը և մոգության նախարության աշխատակիցը, խնդրեց Հարրիին ոչ մի անգամ չփնտրել Սիրիուսին։ Հարրին խելքը կորցրել էր. ինչո՞ւ նա պետք է Բլեքին փնտրել։ Գնացքում ընկերները նստում են այն կուպեն, որտեղ քնած է մթին արվեստների նոր ուսուցիչը՝ Ռիմուս Լյուպինը։ Մինչ նրանք քննարկում էին Սիրիուս Բլեքի փախուստը, գնացքը, նախքան դպրոցը հասնելը, կանգ առավ։
Հանկարծակի տիրեց ցուրտը, և զգացվում էր, որ գնացքի միջանցքով դեպի նրանց խուցը ինչ-որ մեկն է գալիս։ Եվ երբ կուպեի դուռը բացվում է, ընկերները տեսնում են սև պատմուճաններում մի ահասարսուռ էակի՝ դեմենտորի։ Հարրին հանկարծակի լսում է կնոջ ճիչ, և ապա դեմենտորի հարձակումից կորցնում է գիտակցությունը։ Պրոֆեսոր Լյուպինը զարթնում է և օգտագործում է մարտական մի հմայություն՝ «Էքսպեկտո Պատրոնում», որի արդյունքում դեմոնտորը հեռանում է։ Հասնելով Հոգվարթս՝ Հարրին, Ռոնը և Հերմայոնին իմանում են, որ իրենց դպրոցը այսուհետ պետք է հսկեն դեմենտորները, որոնք փնտրում են Սիրիուս Բլեքին։ Հարրին խնդրում է Լյուպինին սովորեցնել իրեն դեմենտորներից պաշտպանվելու համայություններ։
Լյուպինը համաձայնում է պարապմունքներ անցկացնել Հարրի հետ, բայց կեսգիշերներին նա ինչ-ինչ պատճառներով խախտում է պարապմունքները։ Մոգական արարածների մասին դասերը արդեն Հագրիդն է դասավանդում։ Դրանից գոհ չեն սլիդերինցիները (հատկապես Դրակո Մալֆոյը)։ Հագրիդը առաջին դասին ուսանողներին ծանոթացնում է հիպոգրաֆ Կտցաթևի հետ, ով բոլորից իր նկատմամբ պահանջում է հարգանք։ Մինչ նրան մոտենալը պետք է անպայման խոնարհվել։ Հարրի մոտ դա ստացվում է, և ի պատասխան դրան, հիպոգրաֆ Կտցաթևը նույնպես խոնարհվում է Հարրիին, որից հետո Հարրին կատարում է Կտցաթևի վրա իր առաջին թռիչը, որը բարեհաջող է ավարտվում։ Մալֆոյն էլ, չցանկանալով խոնարհվել գրիֆինդորցիների առաջ, նեցաղնում է Կտցաթձին, որի արդյունքում ստանում է ձեռքի վնասվածք, և ապա դիմում է հորը՝ Լյուսիս Մալֆոյին։ Արդյունքում Կտցաթևին մահապատժի են դատապարտում։
Բայց մի օր, նայելով «Ավազակների քարտեզին», Հարրին Ուիզլի եղբայրների հետ տեսնում են (Սուրբ ծննդյան օրը), որ Հոգվարթսում շրջում է ինքը՝ Փիթեր Փեթերգյուն։ Հարրին սենյակից դուրս է գալիս, և քարտեզով հասնում Փիթերգյուին։ Ըստ քարտեզի, նրանք արդեն պետք է հանդիպած լինեին, սակայն Հարրին ոչ մեկի չէր տեսնում։ Շրջադարձներից մեկի ժամանակ Հարրին հանդիպում է պրոֆեսոր Սնեյփին, բայց Հարրիին օգնության է գալիս Լյուպինը։ Նա վերցնում է քարտեզը, որը Սնեյփը ցանկանում էր բռնագրավել, և ասեց, որ ինքն է դա նրան սովորեցրել, և խնդրեց Հարրիին նրա աշխատասենյակ գալ։
Լյուպինը իր աշխատասենյակում Հարրին անկարգության համար նախատում է և նրանից վերցնում է քարտեզը։ Հարրին հայտնում է Լյուպինին, որ քարտեզը մեկ-մեկ սխալ է ցույց տալիս, այն ցույց է տալիս արդեն մահացած մարդկանց, և որպես օրինակ, ասեց Փիթեր Փեթիգրյուի անունը։ Լյուպինը զարմանքից քարացավ. չէ՞ որ նա գիտեր, որ քարտեզը երբեք էլ չէր ստում (Հարրին չգիտեր, որ Լյուպինը քարտեզի ստեղծողներից մեկն էր)։ Հիպոգրիֆի կախաղանի օրը Հարրին, Ռոնը և Հերմայոնին գնում են Հագրիդի խրճիթը, որպեսզի կարեկցնեն նրան։ Հանկարծ ինչ-որ մեկը պատուհանից քար է նետում։ Դրանցից մեկը կոտրում է վազը, իսկ մյուսը դիպչում է ուղիղ Հարրիի գլխին։
Ընկերները պատուհանից դուրս են նայում և տեսնում են, որ Հագրիդի խրճիթին են մոտենում նախարար Ֆաջը, Ալբուս Դաբլդորը և դահիճ Ուոլդեն Մաքնեյրը։ Հարրին, Ռոնը և Հերմայոնին գաղտնի դուրս են գալիդ տնից և վազում Հոգվարթս։ Ճանապարհին Կարճլիկը կծում է Ռոնի ձեռքը և փախչում։ Նա վազում է նրա հետևից և բռնում է մկանը, բայց հանկարծ դուրս է գալիս սև շունը (ում Հարրին արդեն տեսել էր) և նրան քարշ տալով տանում է դեպի Շառաչող ուռին, որի արմատները պարզվում է գաղտնի մուտք ունեն։ Հերմայոնին և Հարրին վազում են Ռոնի և շան հետևից։ Թունելը նրանց հասցնում է Ճվճվացող հյուղակի մոտ, որը, ըստ ավանդության, ուրվականներով է պաշարված։
Այստեղ ուրվականներ չկան, բայց դրա փոխարեն անկյունում կանգնած է Սիրիուս Բլեքը։ Հարրին հավատացած է, որ Սիրիուսը դավաճան է, և իր փայտիկը ուղղում է դեպի Բլեքը։ Բայց սենյակ է մտնում Լյուպինը, ապա Սնեյփը։ Հարրին այդ ժամանակ հմայության շնորհիվ շշմեցնում է Սնեյփին, և Բլեքն ու Լյուպինը փորձում են բացատրել Հարրիին, որ Սիրիուսը չի դավաճանել Փոթերների ընտանիքին։ Դա Փիթերն է արել՝ անիմագը, ով ընդունակ է վերափոխվել առնետի։ Պարզվում է, որ Ռոնի առնետը հենց ինքը՝ Փիթերգյուն է։
Հարրին համոզում է Սիրիուսին չսպանել Փիթերին, քանի որ նա միակ մագն է, որ կարող է ապացուցել վերջինիս անմեղությունը։ Բոլոր դուրս են գալիս խրճիթից, իսկ Սիրիուսը Հարրիին առաջարկում է դառնալ նրա խնամակալը և միասին ապրել։ Այդ օրը լիալուսնի օրն էր, որի մասին մոռացել էր պրոֆեսոր Լյուպինը. նա հանկարծակի վերափոխվում է մարդագայլի։ Փիթերը, իր հերթին, վերափոխվում է առնետի և փախչում է։ Սիրիուսը շան է վերածվում և կռվում է իր ընկեոջ հետ։ Մարդագայլը ավելի ուժեղ էր, բայց հանկարծ անտառից, որտեղից որտեղ լսվեց գայլի ոռնոց, և մարդագայլը հեռանում է։
Հարրին գնում է վիրավոր Սիրիուսի մոտ, ով առանց գիտակցության ընկենում է լճի ափի մոտ։ Հայտնվում են դեմենտորները։ Հարրին փորձում է կիրառել «Էքսպեկտո Պատրոնում» հմայությունը, բայց շուտով կորցնում է ուժերը։ Լճի մյուս կողմում ինչ-որ մեկը կրկին օգտագործում է այդ հզոր հմայությունը, որի արդյունքում մի սպիտակ եղնիկ, ճեղքելով դեմենտորները, անցնում է նրանց միջով՝ բոլորի դեմենտորներին հետ պահելով Հարրից և Սիրիուսից։ Հարրին կորցնում է գիտակցությունը, և մի քանի ժամ անց արթնանում է Հոգվարթսի դպրոցական հիվանդանոցում։ Ընկերներից ու Դամբլդորից նա իմանում է, որ Սիրիուսը պահվում է դպրոցի աշտարակում և նրանց սպասվում է կախաղան՝ դեմենտորների համբույրը։ Փիթերը փախել էր, իսկ դա նշանակում է, որ Սիրիուսի անմեղությունը հաստատող ոչ մի ապացույց չկա։
Դամբլդորն ասում էր, որ երբ նրան ինչ-որ բան նախկինում դուր չի եկել, նա վերադարձել է անցյալ։ Հերմայոնին ընդունում է նրա խորհուրդը։ Նա ուներ մի անսովոր կախարդական սարք, որը նրան պրոֆեսոր ՄաքԳոնագոլն էր տվել, որպեսզի աղջիկը կարողանա ներկա գտնվել միանգամից մի քանի դասերի, որոնք նույն ժամանակում էին անցկացվում։ Դա ժամանակի թափանիվն էր։ Հարրին և Հերմայոնին ճամփորդում են ժամանակով, կարողանում են փրկել Կտցաթևին և Սիրիուսին, ինչպես նաև օգնում են իրենք իրենց. քարը, որը ընկել էր Հարրի գլխին Հագրիդի խրճիթում, Հերմայոնին էր գցել։ Այդ առեղծվայաին ոռնոցը, որը Լյուպինին հետ քշեց այդտեղից, նույնպես ինքն էլ արել։ Եվ վերջապես, երբ Հարրին ուշագնաց էր, Պատրոնուսի կախարդանքը արել էր հենց ինքը՝ Հարրին, այլ ոչ թե իր հայրը՝ Ջեյմսը, ինչպես որ նա էր նախկինում կարծում։
Ֆիլմի եզրափակիչ դրվագները անցնում են Հոգվարթսի Մեծ դահիճում, երբ Հարրի կնքահայրը՝ Սիրիուսը, նրան է ուղարկում նոր «Կայծակ» ցախավելը։ Ամբողջ դահլիճում սլվում էր ուրախ ձայներ։
Արտաքին հղումներ
Կատեգորիա:2004 ֆիլմեր Կատեգորիա:Ալֆոնսո Կուարոնի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Անգլերեն ֆիլմեր Կատեգորիա:Բրիտանական արկածային ֆիլմեր Կատեգորիա:Բրիտանական դետեկտիվ ֆիլմեր Կատեգորիա:Բրիտանական ընտանեկան ֆիլմեր Կատեգորիա:Բրիտանական ֆենտեզի ֆիլմեր Կատեգորիա:Ֆիլմեր Հարրի Փոթերի մասին Կատեգորիա:Ֆիլմեր մարդագայլերի մասին Կատեգորիա:Բրիտանական ֆիլմեր Կատեգորիա:1492 Pictures ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ֆիլմեր վհուկների մասին Կատեգորիա:Հարրի Փոթեր Կատեգորիա:Ջոան Ռոուլինգի ստեղծագործությունների էկրանավորումներ Կատեգորիա:Լոնդոնում նկարահանված ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Բրիտանական ֆանտաստիկ ֆիլմեր Կատեգորիա:Ֆիլմեր գայլերի մասին
Պոբիտի Կամանի
Պոբիտի Կամանի (Побити камъни, («Դիլիքթաշ» dikili taş), "կանգուն քարեր են" ), որը նաև հայտնի է որպես Քարերի Անտառ անվամբ, անապատի նման ժայռային երևույթ է, որը գտնվում է  Բուլղարիայի Վառնա մարզի հյուսիս-արևմուտքում։ Այն Բուլղարիայի միակ անապատն է։ Անապատը բաղկացած է ավազաթմբերից և մի քանի բնական ժայռային կազմավորումների խմբերից, որոնց ընդհանուր տարածքը կազմում է 13 կմ²։ Ձևավորումները հիմնականում 5-ից 7 մ բարձրություն ունեն և ներկայացնում են իրենցից  0,3-ից մինչև 3 մ հաստությամբ քարե սյուներ։ Սյուները  չունեն ամուր հիմքեր, բայց փոխարենը ծածկված են ավազով և այնպիսի տեսք ունեն, կարծես թե թաղվել են ավազի մեջ։ Բուլղարիայի այս շրջանում կարելի է տեսնել ավազային փոթորիկները։ Քարե անապատը ոչ միայն Եվրոպայի հայտնի դիտարժան վայրերից է, այլև այն վայրերից մեկն է, որտեղ աճում է անապատային բուսականություն, մասնավորապես կակտուս։ Այն նաև Եվրոպայի միակ անապատն է, որտեղ ապրում են անապատային սողուններ և այլ անապատի կենդանատեսակներ։ Քարե անապատը Իսպանիայի Տաբերնաս անապատի հետ միասին հանդիսանում է Եվրոպայի երկու բնական անապատներից մեկը և միակ հայտնի բնական անապատն է Արևելյան Եվրոպայում։
Գոյություն ունի քարե սյուների առաջացման մի քանի հիպոթեզ, որոնք կարելի է միավորել երկու հիմնական խմբերում՝ օրգանական և ոչ օրգանական։ Առաջինը բացատրում է սյունների առաջացումը մարջանների և ջրիմուռների կուտակմամբ, իսկ երկրորդի համաձայն սյուների պրիզմաձևությունը քամու գործունեության արդյունքն է, որը հավասարեցրել է լեռնային ապարները, ինչպես Հսկաների սալարկուղին Հյուսիսային Իռլանդիայում։ Որպեսզի յուրահատուկ օբյեկտը պահպանվի, այն 1937 թվականին հայտարարվեց որպես բնության հուշարձան։
Արտաքին հղումներ
Կատեգորիա:Բուլղարիայի աշխարհագրություն
Մեննիսալու
Մեննիսալու (Männisalu), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 32 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Վեռիոռա շրջանի բնակավայրեր Կատեգորիա:Էստոնիայի գյուղեր
Աստերոիդների ցանկ (32401-32500)
Աստերոիդների ցանկ (32301-32400) * Աստերոիդների ցանկ * Աստերոիդների ցանկ (32501-32600)
ԽՍՀՄ ՊԱԿ նախագահ
ԽՍՀՄ Պետական անվտանգության կոմիտեի նախագահ կամ ԽՍՀՄ Նախարարների խորհրդին առընթեր Պետական անվտանգության կոմիտեի նախագահ (մինչև 1978 թ.) կամ հապավում՝ ԽՍՀՄ ՊԱԿ նախագահ (Председатель Комитета государственной безопасности СССР, խոսակցականում՝ «կագեբեի նաչալնիկ», «վարչության պետ», «օրգանի պետ», «չեկիստ» կամ «չեկայի պետ»), ԽՍՀՄ Պետական անվտանգության կոմիտեի (КГБ) ղեկավարի պաշտոն, ԽՍՀՄ ազգային անվտանգության ոլորտում գործող պետական կառավարման կենտրոնական համամիութենական մարմնի ղեկավար։ Ի պաշտոնե ՊԱԿ նախագահը ԽՄԿԿ ԿԿ Քաղբյուրոյի անդամ պետք է լիներ, ըստ էության ԽՄԿԿ շահերի պաշտպանությունն էր ղեկավարում ։ Կուսակցական հսկողությամբ ղեկավար պաշտոններում ընտրվելու վառ օրինակ է եղել ՊԱԿ Նախագահ Յուրի Անդրոպովը, որը 1982 թվականին ընտրվել է ԽՄԿԿ ԿԿ Քարտուղար, իսկ հետագայում , ԽՄԿԿ ԿԿ Գլխավոր քարտուղար (1982-1984) :
ՊԱԿ-ի նախագահը ղեկավարում էր ԽՍՀՄ արտաքին հետախուզությունը, հակահետախուզությունը, ՕՀԾ, Պետական սահմանների պաշտպանությունը, ԽՄԿԿ ղեկավարների և ԽՍՀՄ պետական գործիչների անվտանգության պաշտպանությունը։ Պաշտոնը գործել է 1954-1991 թվականները։
Լիազորություններ
ԽՍՀՄ ՊԱԿ նախագահը ղեկավարել է միութենական և տեղական բաժանմունքների գործունեությունն ամբողջ ԽՍՀՄ տարածքում։ 1955 թ. դեկտեմբերի 28-ից ՊԱԿ-ի նախագահն ի պաշտոնե մտնում էր ԽՍՀՄ Նախարարների խորհրդի կազմի մեջ ։ Համաձայն ԽՍՀՄ Նախարարների խորհրդին առընթեր ՊԱԿ-ի և տեղական մարմինների կարգավիճակի, 1959 թ. - ից ՊԱԿ նախագահը հաստատվում էր ԽՄԿԿ ԿԿ կողմից (մինչև 1990 թ. մարտի 14) և նշանակվում ԽՍՀՄ Գերագույն Խորհրդի Նախագահության կողմից ։
Համաձայն ԽՍՀՄ 1977 թ. Սահմանադրության 127. 3 հոդվածի (1990 թ. դեկտեմբերի 26-ի խմբագրություն) և ԽՍՀՄ-ի 1991 թ. մայիսի 16-ի թիվ 2159-I ԽՍՀՄ պետական անվտանգության մարմինների մասին օրենքի հոդված 9-ի, ԽՍՀՄ ՊԱԿ նախագահին նշանակում և պաշտոնից ազատում է ԽՍՀՄ Նախագահը հաշվի առնելով Դաշնային Խորհրդի կարծիքը և ԽՍՀՄ Գերագույն Խորհրդի հետ համաձայնեցնելով ։
ՊԱԿ Նախագահի Առաջին տեղակալներ
1991 թ. մայիսի 16-ի հոդված 9 թիվ 2159-I «ԽՍՀՄ Պետական անվտանգության մարմինների մասին» օրենքի համաձայն ՊԱԿ Առաջին Նախագահի տեղակալները նշանակվում և պաշտոնից ազատվում են ԽՍՀՄ Նախարարների Կաբինետի կողմից ՊԱԿ Նախագահի ներկայացմամբ։
ՊԱԿ Նախագահի տեղակալներ
ԽՍՀՄ Նախարարների խորհրդին առընթեր ՊԱԿ-ի և նրա տեղական մարմինների կարգավիճակի մասին 1959 թ. դրույթի համաձայն, Կոմիտեի նախագահի տեղակալները հաստատվում են ԽՄԿԿ ԿԿ (մինչև 1990 թ. մարտի 14) կողմից և նշանակվում են ԽՍՀՄ Նախարարների Խորհրդի կողմից։
Նշումներ
Կատեգորիա:Խորհրդային պետական գործիչներ Կատեգորիա:ԽՍՀՄ Պետական անվտանգության կոմիտե Կատեգորիա:ԽՍՀՄ Պետական անվտանգության կոմիտեի նախագահներ
Եթովպիական գենետ
Եթովպիական գենետ (լատ․ Genetta abyssinica), վիվերների (մշկաբեշկների) ընտանիքի գիշատիչ կենդանի։
Մարմնի երկարությունը 40,8-43 սանտիմետր է, պոչի երկարությունը 38-40,3 սանտիմետր, մարմնի զանգվածը 1,3-ից մինչև 2 կիլոգրամ է։ Մորթին կարճ է և փափուկ։ Մորթու երանգը սպիտակամարմնագույն-ից մինչև դեղնավուն գույնի է, որովայնը բաց մոխրագույն է։ Այս կենդանիների գույնը, որոնք բնակվում են հարթավայրերում, բաց է քան այն կենդանիներինը, որոնք ապրում են լեռնային տարածքներում։ Մեջքի վրային պուտերը հինգ գծերի են նման։ Ծոծրակի վրայի պուտերը նման են երկու մուգ գծերի։ Պոչի հատվածում կան 7-9-ը բաց օղականման պուտեր, ընդհատվում են մուգ օղականման պուտերով, պոչի ծայրը սև է։ Առաջին և ետևի վերջույթները բաց մոխրագույն մուգ պուտերով են ։
Տեսակն անհավասարաչափ տարածված է Եթովպիայում, Սոմալիի Էրիթրեի, Ջիբուտիի հյուսիսային մասերում և Սուդանի հարավ արևելյան հատվածում։ Կենդանիների դիտարկում են Եթովպիայի ժայռերում ծովի մակարդակից 3750 բարձրության մետրի վրա։ Հանդիպում է բարձր և էկոլոգիական միջավայրի լայն տիրույթում, մերձափնյա հարթավայրերի և չոր հարթավայրերից դեպի բարձրադիր անապատային տարածքներ և աֆրիկյան ալպյան մարգագետնիններ ։
Վարում է գիշերային միայնակ կենսակերպ։ Սնվում է փոքր ողնաշարավորներով, հիմնականում կրծողներով, ինչպես նաև միջատներով ու մրգերով։
Նրանց կյանքի հանդեպ սպառնալիքնեը պարզ չեն, սակայն կենսամիջավայրի կորուստը և խոշոր եղջերավոր անասունների արածեցման ճնշումը, պարզ է, որ համարվում են սպառնալիքներ։ Եթովպիայում կա միայն երեք ազգային պարկ, հավանաբար պահպանում են եթովպիական գենետների քանակը շատացնելու համար։ Այդ ազգային պարկերն են` Յանգուդի-Ջասսան (անգլ. Yangudi-Rassa), Ավաշը և Սիմենը ։
Ծանոթագրություններ
Կատեգորիա:2020 թվականին պաշտոնի անցած վարչապետնետ Կատեգորիա:Հորդանանի վարչապետ Կատեգորիա:Պետության գործող ղեկավարներ Կատեգորիա:Հորդանանի համալսարանի շրջանավարտներ Կատեգորիա:Ջոն Քենեդիի անվան դպրոցի շրջանավարտներ Կատեգորիա:Լոնդոնի տնտեսագիտական դպրոցի շրջանավարտներ Կատեգորիա:Հորդանանի արտաքին գործերի նախարարներ Կատեգորիա:Հորդանանի դեսպանները Կատեգորիա:Հորհանանի պաշտպանության նախարաներ
Deja Vu (երգ)
«Deja Vu» (փոքրատառերով), ամերիկացի երգչուհի Օլիվիա Ռոդրիգոյի երգը։ Այն թողարկվել է Geffen Records և Interscope Records լեյբլների միջոցով՝ 2021 թվականի ապրիլի 1-ին որպես Ռոդրիգոյի դեբյուտային` «Sour» ստուդիական ալբոմի երկրորդ սինգլ։ Երգի մասին հայտարարվել է երգչուհու պաշտոնական կայքում՝ 2021 թվականի մարտի 29-ի ։ Այն հանդիսանում է նրա շահույթապես հաջող «Drivers License» դեբյուտային սինգլի շարունակությունը։
Նախապատմություն և առաջխաղացում
Օլիվիա Ռոդրիգոն պայմանագիր է կնքել Interscope Records լեյբլի դուստր՝ Geffen Records լեյբլի հետ, նախատեսելով թողարկել իր դեբյուտային մինի ալբոմը 2021 թվականին ։ Նա գրել է «Drivers License» երգը վերջինիս պրոդյուսեր Դանիել Նիգրոյի հետ համատեղ և թողարկել է որպես դեբյուտային սինգլ 2021 թվականին, որը շահույթային հաջողության է հասել։ Billboard ամսագիրն այն անվանել է Hot 100-ի պատմության առաջատար երգերից մեկը ։
2021 թվականի մարտի վերջին Ռոդրիգոն իր ինստագրամյան էջի հրապարակումները ջնջեց և սկսեց իր սոցիալական ցանցերում երգի թիզերներ հրապարակել ։ Մարտի 29-ին նա հաստատեց երգի անվանումը՝ «Deja Vu» և որ այն թողարկվելու է երեք օր անց, ինչպես նաև երկրպագուներին հավաստիացրեց, որ այս հայտարարությունը կապված չէ Ծիծաղի օրվա հետ։ Նույն հրապարակման մեջ նա նաև ներկայացրեց երգի շապիկը ։ Երգի մասին հայտարարելուց առաջ Ռոդրիգոն երեք հանելուկային թիզերներ հրապարակեց, որոնցում պատկերված են հալվող պաղպաղակ, ամպեր և օվկիանոսի երկայնքով վարող մեքենա ։
Ձայնագրման մասնակիցներ
Տվյալները «Tidal»-ից
Կոմպոզիցիա
«Deja Vu» երգում Ռոդրիգոն դիմում է նախկին ընկերոջը, որն այժմ այլ հարաբերություններ ունի, և հիշում է, թե ինչպես էին իրենք շրջում Կալիֆոռնիայի ափերով, ուտում ելակի պաղպաղակ, դիտում Glee շոուի կրկնությունները և լսում Բիլլի Ջոելի «Uptown Girl» երգը ։
Արձագանքներ
Երգը դրական արձագանքներ է ստացել երաժշտական մեկնաբաններից և ունեցել է կոմերցիոն հաջողություն   ։
Երաժշտական տեսահոլովակ
«Deja Vu»-ի թողարկումից առաջ Ռոդրիգոն հայտնել Է YouTube-ում և MTV ալիքով իր նոր սինգլի պրեմիերայի աիթով ասել է, որ տեսահոլովակը նկարահանել են Մալիբուում։ Տեսահոլովակի ռեժիսորն է դարձել Էլլի Էվիտալը (Alia Vital Tsypin, Գեորգի Ցիպինի դուստր, Սոչիի Օլիմպիական խաղեր-2014-ի սցենարիստ), որն աշխատել է Քեշայի և Ռեյչլ Պլատենի հետ ։ Տեսահոլովակում նկարահանվել է 18-ամյա ամերիկացի դերասանուհի Թալիա Ռայդերը (Talia Ryder) ։
Արտաքին հղումներ
Կատեգորիա:2021 սինգլներ Կատեգորիա:Օլիվիա Ռոդրիգոյի երգեր
Պշենիչնոե (գյուղ, Պերվոմայսկի շրջան)
Պշենիչնոե (Пшеничне, Üçevli Orqa), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Ուչևլի-Օրկա։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Պերվոմայսկի շրջանի բնակավայրեր Կատեգորիա:Ուկրաինայի գյուղեր
Ք․ Թոմասի «Անձի կոնֆլիկտային վարքի նախատրամադրվածության ախտորոշման» մեթոդիկա
Ամերիկացի սոցիալական հոգեբան Քենեթ Թոմասի մեթոդիկան նախատեսված է կոնֆլիկտային իրավիճակներում անձի վարքային պատասխանների տիպիկ ձևերի բացահայտման համար, թույլ է տալիս գնահատել անձի ընդհանուր կոնֆլիկտայնությունը։ Թեսթը կարող է օգտագործվել որպես կողմնորոշիչ անձի հարմարման և փոխազդեցության, կոնֆլիկտայնության, միջանձնային փոխազդեցության ոճի առանձնահատկությունների ուսումնասիրման համար։ Մեթոդիկայում որպես խթնաող նյութ օգտագորվծում է պնդումների մի շարք, որոնք խմբավորված են երեսուն զույգի։ Մեթոդիկան որոշում է կոնֆլիկտային իրավիճակում մարդու պատասխան ռեակցիայի տիպիկ միջոցները, դուրս է բերում խրթին պայմաններում նրա փոխհարաբերությունների զարգացման միտումները։ Այս մեթոդիկան թույլ է տալիս բացահայտել, թե ինչքանով է մարդը հակված համագործակցության և մրցակցության կոլեկտիվում, ձգտում է արդյոք նա փոխզիջումների, խուսափում է արդյոք կոնֆլիկտներից, թե ընդահակառկը՝ փորձում է սրել դրանք։
Տեսական հիմքեր
Կոնֆլիկտային իրավիճակում մարդկանց վարքի տեսակների բնութագրման համար Կ․ Թոմասը կիրառելի է համարում կոնֆլիկտների կարգավորման երկչափ մոդելը, որտեղ հիմնային է հանդիսանում համագործակցությունը, որը բնորոշվում է այլ մարդկանց հետաքրքրությունների վրա մարդու ուշադրությամբ, և համառությամբ, որին բնորոշ է սեփական հետաքրքրությունները պաշտպանելու հակումը։
Այս երիկու չափմանը համապատասխան Կ․ Թոմասը առանձնացնում է կոնֆլիկտի կարգավորման հետևյալ միջոցները։
Թեստի նկարագրություն
Ք․ Թոմասի կոնֆլիկտային վարքի տիպիկ ձևերի բացահայտման հարցարանում թվարկված հինգ հնարավոր տարբերակները ներկայացված են կոնֆլիկտային իրավիճակում վարքի մասին 12 պնդման ձևով։ Տարբեր համակցություններով դրանք խմբավորված են 30 զույգի մեջ, որոնցից յուրաքանչյուրում պատասխանողին առաջարկվում է ընտրել այն պնդումը, որը հանդիսանում է ամենից տիպիկը նրա վարքը բնորոշելու համար։
Աղբյուրներ
Կատեգորիա:Հոգեբանություն
Սրբուհի Ստամբոլցյան
Սրբուհի Ստամբոլցյան, հայ երգչուհի, երգահան։ Երգեհոնահար Վահագն Ստամբոլցյանի դուստրն է ։
Կենսագրություն
Սրբուհի Ստամբոլցյանը ծնվել է 1969 թվականի մարտի 14-ին, Երևանում։ 1976 թվականից սովորել է Երևանի Կրուպսկայայի անվան միջնակարգ դպրոցում և Սայաթ-Նովայի անվան երաժշտական դպրոցի դաշնամուրի, սրնգի և կիթառի դասարաններում։ 1984 թվականից սովորել է Երևանի Փ. Թերլեմեզյանի անվան գեղարվեստի ուսումնարանի դիզայնի բաժնում։ 1986 թվականին ընդունվել է Երևանի գեղարվեստաթատերական ինստիտուտի դեկորատիվ-կիրառական բաժին, որին զուգահեռ սովորել է վոկալ` Արզաս Ոսկանյանի, շվի` Իլյա Մինասյանի դասարաններում։ 1988 թվականիցից աշխատել է Հայֆիլհարմոնիայի «Հայեր» համույթում` որպես երգչուհի։ 1990 թվականից եղել է «Հայհամերգ» միավորման մենակատար։ 1994-2001 թվականներին, ընդհատումներով, աշխատել է Հայաստանի Երգի պետական թատրոնում` որպես մենակատար։ 2000-2001 թվականներին  թատրոնին կից ստուդիայում դասավանդել է ազգագրություն, վոկալ-ոճաբանություն ։
2001-2006 թվականներին բնակվել է Մոսկվայում, ուր աշխատել է «Moulin Rouge» էլիտար ամսագրում` որպես ոճաբան։ Դասընթացներ է ունեցել երաժշտական տարբեր ուսումնական հաստատություններում և ստուդիաներում։
2007 թվականից աշխատել է Հայաստանի Երգի պետական թատրոնում` որպես երգչուհի և դասավանդել է վոկալ-ոճաբանություն։
1992 թվականին արժանացել է ազգային ֆիլհարմոնիկ գործակալության «Ա-Շոու» ծրագրի «Միսս Սոուլ» կոչման, 2001 թվականին «Այո» մրցանակաբաշխության առաջին` «Տարվա լավագույն երգ» մրցանակին։ 2011 թվականին երաժշտարվեստի ասպարեզում ունեցած ավանդի համար պարգևատրվել է ՀՀ մշակույթի նախարարության պատվոգրով ։
Հեղինակ է բազմաթիվ երգերի խոսքերի։ Հանդիսատեսին առավել ծանոթ է «Տիրամոր գովք» երգի առաջին կատարմամբ, երգչուհի Վարդուհի Վարդանյանի կատարած «Հայաստան աշխարհ»  և Սիրուշոյի «Անտարբեր աշխարհ» երգի խոսքերով ։
Ծանոթագրություններ
Կատեգորիա:Հայ երգչուհիներ
Ստեֆանիա Վիլչինսկա
Ստեֆանիա (Ստեֆա) Վիլչինսկա (լեհերեն՝ Stefania "Stefa" Wilczyńska, ), լեհ կրթական գործիչ, որ զոհ է գնացել Հոլոքոստին
Կենսագրություն
Ստեֆանիան ծնվել է Վարշավայում, հրեական հարուստ ընտանիքում (հայրը տեքստիլ ֆաբրիկայի սեփականատեր էր)։ Հայրենի քաղաքում Յադվիգա Սիկորսկայի (Jadwiga Sikorska) մասնավոր դպրոցն ավարտելուց հետո ուսումը շարունակել է բելգիական Լիեժ քաղաքի համալսարանի բնագիտական ֆակուլտետում, 1906 թվականին բնագիտություն է ուսումնասիրել նաև շվեյցարական Ժնև քաղաքի համալսարանում ։ Այնուհետև վերադարձել է Վարշավա և աշխատանքի անցել հրեական որբանոցում, որոշ ժամանակ անց դարձել դրա տնօրենը։ Նրա կյանքում վճռորոշ դեր է խաղացել ծանոթությունը անվանի մանկավարժ Յանուշ Կորչակի հետ։ 1909 թվականին Ստեֆանիան աշխատանքի է անցել վերջինիս ղոկավարած հրեական որբանոցում  Besides looking after the day-to-day operation of the orphanage, she also organized fundraising activities in support of the orphanage. : Առաջին համաշխարհային պատերազմի տարիներին Կորչակը զորակոչվել է բանակ, և Ստեֆանիան ինքն է ղեկավարել որբանոցը ։
Վիլչինսկան 1934 և 1937 թվականներին այցելել է Պաղեստին։ Անհրաժեշտ բոլոր կարգադրություններն արվել էին և նախապատրաստական բոլոր աշխատանքներն ավարտվել, որ նացիստների՝ Լեհաստան ներխուժելու դեպքում նա կարողանա լքել Լեհաստանը և ապաստանել ապահով վայրում, սակայն նա հրաժարվել է օգտվել ընձեռված հնարավորությունից և որբանոցի անձնակազմի ու երեխաների հետ տեղափոխվել է Վարշավայի գետտո։ 1942 թվականի օգոստոսին, Kinder Aktion ծրագրով, հրեական որբանոցների բոլոր երեխաներին ուղարկել են Տրեբլինկայի համակենտրոնացման ճամբարի գազախցիկներ ։ Վիլչինսկային ևս մեկ հնարավորություն է տրվել խուսափելու անխուսափելի տառապալից վախճանից, սակայն նա այս անգամ էլ է հրաժարվել՝ գերադասելով այդ ահավոր օրերին ու ժամերին չլքել որբերին, մնալ նրանց հետ և կիսել նրանց դառնադառը ճակատագիրը ։
Այն վայրում, որտեղ մի ժամանակ եղել է հրեական որբանոցը, ներկայումս հուշատախտակ է փակցված ի հիշատակ Ստեֆանիա Վելչինսկայի ։ Վարշավայի հրեական գերեզմանատանը պատրաստվել է Ստեֆանիայի խորհրդանշական շիրիմը նրա ծնողների գերեզմանների կողքին ։ Երուսաղեմի մերձակայքում՝ Հողմասարի վրա հուշարձան է կանգնեցվել ի պատիվ Ստեֆանիա Վիլչինսկայի և Յանուշ Կորչակի։
2004 թվականին Վարշավայում լույս է ընծայվել ողբերգաբար զոհված մանկավարժի «Խոսք՝ ուղղված երեխաներին ու մանկավարժներին» գիրքը ։
2013 թվականի մայիսին մի խումբ լեհ հասարակական գործիչներ հանդես են եկել դիմումով՝ առաջարկելով Լեհաստանի հրեաների թանգարանի հարևանությամբ գտնվող ծառուղին կոչել Ստեֆանիա Վիլչինսկայի անունով ։
2015 թվականին Լեհաստանում մի շարք գրքեր են հրատարակվել՝ նվիրված Ստեֆանիա Վիլչինսկայի կյանքի պատմությանը ։
Արտաքին հղումներ
Կատեգորիա:Լեհ հասարակական գործիչներ Կատեգորիա:Հոլոքոստի զոհեր Կատեգորիա:Ժնևի համալսարանի շրջանավարտներ
Հացենի սովորական
Հացենի սովորական, ձիթազգիների ընտանիքի, հացենի ցեղի բույս։
Նկարագրություն
Խոշոր ծառեր են՝ 25-35 (երբեմն՝ 40) մ բարձրությամբ և մինչև 1 մ բնի տրամագծով։ Երիտասարդ ծառերի կեղևը կանաչամոխրավուն է, հարթ, այնուհետև հասակի հետ ստանում է մուգ մոխրավուն, ճաքճքված տեսք։ Ընձյուղները բաց մոխրավուն են, կանաչավուն, մերկ, ծածկված նոսր, սպիտակավուն ոսպնյակներով։ Տերևային սպիները հաճախ խիստ թեքված են կիսալուսնաձև տերևահետքերով, որոնց հարթ մակերեսի վրա լավ են երևում անոթաթելային խրձերի պայտանման հետքերը։ Բողբոջները սև են կամ գորշավուն, ծածկված մանր խալերով։ Տերևները կազմված են 11 (երբեմն՝ 7-15) տերևիկներից, որոնք երկարավուն էլիպսաձև են կամ երկարավուն հակառակ-ձվաձև՝ 4-9 (երբեմն՝ 12) սմ երկարությամբ և 1,5-4 (երբեմն՝ 5) սմ լայնությամբ, նստադիր (կամ համարյա նստադիր), սրածայր գագաթով, անհավասար սղոցաեզր, երբեմն՝ կրկնակի սղոցաեզր, սեպաձև ամբողջաեզր հիմքով, վերի կողմից՝ մերկ, մուգ կանաչ, ներքևի կողմից' բաց կամ կապտականաչավուն, լավ արտահայտված, սպիտակավուն ջղերով, որոնք ներքևի կողմում ծածկված են գորշավուն կամ սպիտակ աղվամազով։ Ընդհանուր տերևակոթունը կիսակլոր է, փողրակավոր։ Տերևները բացվում են ծաղկելուց հետո։ Երկար (4-12 սմ), հուրանաձև ծաղկաբույլերը զարգանում են նախորդ տարվա ճյուղերի կողմնային ծաղկաբողբոջներից։ Ծաղիկը անշուք է, բաժակ և պսակ չունի։ Երկսեռ ծաղիկները կազմված են վարսանդից, վերնադիր սերմնարանից, ձգված սռնակից և 2 առէջներից։ Վարսանդային ծաղիկներում առէջները զարգացած չեն։ Առէջային ծաղիկները կազմված են միայն 2 առէջներից և հավաքված են կարճ փնջերում։ Փոշանոթները և սպին մուգ մանուշակագույն են։ Սևապտուղները նշտարաձև են կամ երկարավուն էլիպսաձև, 3,5-4,5 սմ երկարությամբ, 0,7-1 սմ լայնությամբ, դարչնագույն կամ պղտոր դարչնագույն, սուր կամ կլորավուն գագաթով, երբեմն՝ գագաթին փոսիկով և չորացած սռնակով։ Ընկուզիկը տափակ է, ակոսավոր։ Ծաղկում է մայիսին, պտղաբերում է սեպտեմբեր-հոկտեմբեր ամիսներին։ Սերմերի ծլունակությունը պահպանվում է 2-3 տարի։ Արմատային համակարգը հզոր է։
Տարածվածություն
Տարածված է Կովկասում, Արևելյան Եվրոպայում, Մոլդավիայում, Ղրիմում, Հարավային Եվրոպայում, Փոքր Ասիայում, միջերկրածովափերում։ Մեր հանրապետությունում տարածված է հյուսիսային և կենտրոնական շրջաններում, Զանգեզուրում, ամենուրեք խառն անտառներում, անտառի ստորին եզրից մինչև վերին սահմանները։
Լուսասեր է, հարաբերական ջերմասեր (բարձր լեռնային շրջաններում աճող ծառերը ցրտադիմացկուն են, ցածրավայրերում աճողները՝ ջերմասեր)։ Հաճախ է տուժում ուշ գարնանային ցրտահարություններից։ Հողի Նկատմամբ պահանջկոտ չէ, չնայած լավ է աճում սննդանյութերով հարուստ, ստրուկտուրային, կրով հարուստ հողերում։ Լավ է տանում հողի և օդի չորությունը։ Լավ է հարմարվել քաղաքների պայմաններին։ Արագ է աճում։ Ապրում է մինչև 300 տարի, մինչև 70-75 տարին պահպանելով բնային մացառներ տալու հատկությունը։
Կիրառություն
Բնափայտը օգտագործվում է նույն նպատակներով, ինչ որ հացենու մյուս տեսակներինը։ Կեղևը և սերմերը օգտագործում են, որպես խինինի սուռոգատ ճիճվաթափ միջոց։ Երիտասարդ պտուղները թթվեցնում են քացախի մեջ, որից հետո ուտվում են։ Սերմերը պարունակում են B1 և C վիտամիններ։ Տերևները օգտագործում են, որպես լուծողական և միզամուղ միջոց։ Կեղևից դաբաղանյութեր և սև, դարչնագույն, կապույտ ներկեր են ստանում։ Մեծ քանակությամբ մշակվում է անտառկուլտուրաներում, դաշտապաշտպան անտառաշերտերում, անտառմելիորատիվ տնկարկներում և կանաչապատման բնագավառում։ Ունի մի շարք պարտիզային ձևեր, որոնք աչքի են ընկնում սաղարթի ձևով (լացող), տերևներով (մանր, միատերև, եռատերև, գանգրաեզր), տերևների գույնով (սպիտակ-բծավոր, դեղնաբծավոր) և այլն։ Դեկորատիվ ձևերը բազմացնում են սովորական հացենու վրա պատվաստելով ։
Ծանոթագրություններ
Կատեգորիա:1753 թվականին նկարագրված բույսեր
Գուարասիաբա (Մինաս Ժերայս)
Գուարասիաբա (Guaraciaba), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատա նահանգում։ Մտնում է Պոնտի Նովա գավառի կազմի մեջ։ Բնակչությունը կազմում է 10 056 մարդ՝ 2006 թվականի տվյալներով։ Գրավում է 348,533 կմ2 տարածք։ Բնակչության խտությունը կազմում է՝ 28,9 մարդ/կմ2։
Պատմություն
Քաղաքը հիմնադրվել է 1948 թվականի դեկտեմբերի 27-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Վորոշիլովո (գյուղ, Պոչինկովսկի շրջան)
Վորոշիլովո (Ворошилово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Կոլխիդայի դաշտավայր
Կոլխիդայի դաշտավայր (Կոլխիդայի հարթավայր) (კოლხეთის დაბლობი), դաշտավայր Վրաստանում, Արևմտյան Անդրկովկասում՝ Սև ծովի, Մեծ Կովկասի և Փոքր Կովկասի միջև։ Ծովափով ձգվում է Սուխումից մինչև Քոբուլեթ։
Անվանում
Անվանումը ստացել է այս վայրերում բնակված կոլխեր հին վրացական ցեղի անունից։ Հայտնի է նաև Ռիոնի դաշտավայր անունով։
Նկարագիր
Կոլխիդայի դաշտավայրը սինկլինալ իջվածք զբաղեցնող ալյուվիալ հարթավայր է, որտեղ անթրոպոգենի ալյուվիալ նստվածքների հզորությունը մինչև 700 մ է։ Կան նավթազազային երևակումներ, հանքային աղբյուրներ (Ծղալտուբո) ։
Կլիմա
Կլիման խոնավ մերձարևադարձային է, մեղմ ձմեռով։ Հունվարի միջին ջերմաստիճանը 4,5-6 °C է, օգոստոսինը՝ 23-24 °C։ Հատվում է Ռիոն, Ինգուր և այլ գետերով։
Գյուղատնտեսություն
Կոլխիդայի դաշտավայրում զբաղվում են հացահատիկի (գլխավորապես եգիպտացորեն), մերձարևադարձային կուլտուրաների մշակությամբ և պտղաբուծությամբ։
Ծանոթագրություններ
Կատեգորիա:Վրաստանի հարթավայրեր Կատեգորիա:Դաշտեր այբբենական կարգով
Հրանտ Բատիկյան
Հրանտ Գևորգի Բատիկյան, հայ կենսաբան-գենետիկ, կենսաբանական գիտությունների դոկտոր (1950), պրոֆեսոր (1951), ՀԽՍՀ գիտության վաստակավոր գործիչ (1961)։
Կենսագրություն
Ծնվել է Բաքվում։ 1926 թվականին ընդունվել է ԵՊՀ գյուղատնտեսական ֆակուլտետ, 1930 թվականին՝ Լենինգրադի (այժմ Սանկտ Պետերբուրգ) համամիութենական բուսաբուծության ինստիտուտի ասպիրանտուրա։ 1936 թվականին պաշտպանել է թեկնածուական, 1950 թվականին՝ դոկտորական ատենախոսություն։ 1951 թվականին նրան շնորհվել է պրոֆեսորի կոչում։
Մինչև 1937 թվականն աշխատել է Լենինգրադի համամիութենական բուսաբուծության ինստիտուտում որպես ավագ գիտաշխատող։ 1937 թվականին վերադարձել է Հայաստան և գործուն մասնակցություն ունեցել ԽՍՀՄ ԳԱ հայկական մասնաճյուղի (Արմֆան) հիմնադրման աշխատանքներին։ Այստեղ նա սկզբում աշխատել է որպես գիտական քարտուղար, 1938-1940 թվականներին՝ Արմֆանի «Տեղեկագրի» խմբագիր, 1940-1941 թվականներին՝ նախագահության անդամ, ինչպես նաև տնօրենի՝ ակադեմիկոս Հովսեփ Օրբելու տեղակալ։ Միաժամանակ դասախոսել է ԵՊՀ-ում և գյուղատնտեսական ինստիտուտում։ 1943-1949 թվականներին եղել է Հայաստանի ԳԱ գենետիկայի ինստիտուտի ավագ գիտաշխատող։ 1950-1980 թվականներին ղեկավարել է ԵՊՀ դարվինիզմի և գենետիկայի ամբիոնը, 1963 թվականին՝ հիմնադրել և ղեկավարել է նաև բջջաբանության պրոբլեմային լաբորատորիան։ 1950-1963 թվականներին և 1968-1978 թվականներին եղել է ԵՊՀ կենսաբանության ֆակուլտետի դեկան։ Այդ տարիներին նրա ջանքերով ստեղծվել են կենսաքիմիայի, հողագիտության և ագրոքիմիայի, կենսաֆիզիկայի ամբիոններ։
1963-1966 թվականներին եղել է ԵՊՀ ռեկտոր։
Հեղինակ է ավելի քան 150 գիտական աշխատությունների, ձեռնարկների և մենագրությունների։ Հիշարժան են նրա «Վեգետատիվ և սեռական հիբրիդների համեմատական ուսումնասիրությունը բույսերում» (ռուսերեն, Երևան, 1951) մենագրությունը, «Բույսերի գենետիկայի՝ սելեկցիայի հիմունքներով գործնական պարապմունքների ձեռնարկ» (Երևան, 1959) աշխատությունը։
Ավելի քան 30 տարի եղել է ՀԽՍՀ ԳԱ «Հայաստանի կենսաբանական հանդես» (1954-1978) ամսագրի խմբագիր, միաժամանակ՝ ԽՍՀՄ Նախարարների խորհրդի՝ գիտության և տեխնիկայի պետական կոմիտեին կից «Մարդը և կենսոլորտը» խորհրդի անդամ։
Վախճանվել է Երևանում ։
Ծանոթագրություններ
Կատեգորիա:Հայ կենսաբաններ Կատեգորիա:Հայ խմբագիրներ Կատեգորիա:Հայ պրոֆեսորներ Կատեգորիա:Կենսաբանական գիտությունների դոկտորներ
Աքիլլեսի թիվ
Աքիլլեսի թիվ, որևէ ամբողջ թվի ամբողջ աստիճան չհանդիսացող բնական թիվ, որը նաև բաժանվում է իր պարզ բաժանարարներից յուրաքանչյուրի քառակուսու վրա։
Այլ կերպ ասած, n բնական թիվը հանդիսանում է Աքիլլեսի թիվ, եթե տեղի են ունենում հետևյալ երկու պայմանները՝
Աքիլլեսի թվերն իրենց անունը ստացել են ի պատիվ Տրոյական պատերազմի հերոս Աքիլլեսի, ով հզոր էր, բայց կատարյալ չէր։
Աքիլլեսի թվերի հաջորդականությունը
n = p1a1p2a2…pkak թիվը Աքիլլեսի թիվ է, եթե min(a1, a2, …, ak) ≥ 2 և gcd(a1, a2, …, ak) = 1։
Մինչև 5000 Աքիլլեսի թվերի հաջորդականությունը՝
Աքիլլեսի թվերի հաջորդականության ամենափոքր իրար հաջորդող անդամներն են ՝
Օրինակներ
108-ը պարզ արտադրիչների վերլուծելու արդյունքում ստացվում է, որ 108 = 22 · 33։ 2 և 3 պարզ թվերի քառակուսիները՝ 22 = 4-ը և 32 = 9-ը, 108 թվի բաժանելիներ են։ Քանի որ 108-ը հնարավոր չէ ներկայացնել mk տեսքով, որտեղ m-ը և k-ն 1-ից մեծ ամբողջ թվեր են, ուրեմն 108-ը Աքիլլեսի թիվ է։
Մեկ այլ օրինակ։ 784-ը Աքիլլեսի թիվ չէ։ Ճիշտ է, նրա երկու պարզ բաժանարարների՝ 2-ի և 7-ի քառակուսիները՝ 22 = 4-ը և 72 = 49-ը, 784-ի բաժանարարներ են, բայց 784-ը ամբողջ թվի աստիճան է։ Դրանում կարելի է համոզվել որոշակի մաթեմատիկական գործություններով՝
Այսպիսով, 784-ը Աքիլլեսի թիվ չէ։
Ծանոթագրություններ
Կատեգորիա:Ամբողջ թվերի հաջորդականություններ
Նիկոլայ Բաբիչ
Կենսագրություն
1971 թվականին ավարտել է Մոսկվայի միջազգային հարաբերությունների պետական ինստիտուտը։ Տիրապետում է իսպաներեն և անգլերեն լեզուներին։ Դիվանագիտական գործունեությամբ սկսել է զբաղվել 1971 թվականից։
Ընտանիք
Ֆուտբոլիստ և հոկեյիստ Եվգենի Բաբիչի որդին ։ Ամուսնացած է, ունի երկու դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Խորհրդային դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Սերգեյ Ամիրյան
Սերգեյ Սուլթանի Ամիրյան, հայ պատմաբան։ Պատմական գիտությունների դոկտոր (1972), պրոֆեսոր (1975):
Կենսագրություն
Սերգեյ Ամիրյանը ծնվել է 1929 թվականի հունիսի 2-ին, Սյունիքի մարզի Քարաշեն գյուղում։ 1952 թվականին ավարտել է Երևանի պետական համալսարանը։ 1961-1983 թվականներին եղել է Երևանի պոլիտեխնիկական ինստիտուտի պատմության ամբիոնի վարիչ, 1983-1993 թվականներին՝ Երևանի պետական համալսարանի ԽՄԿԿ պատմության ամբիոնի վարիչ։ 1993 թվականից դասավանդում է Երևանի պետական համալսարանում ։
Աշխատությունները վերաբերում են հասարակության սոցիալ-դասակարգային կառուցվածքի փոփոխություններին, զարգացման հարցերին։
Մահացել է 2012 թվականի օգոստոսի 5-ին։
Ծանոթագրություններ
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ
Սմոլի (գյուղ, Մոնաստիրշչինսկի շրջան)
Սմոլի (Смолы), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Աստերոիդների ցանկ (212801-212900)
Աստերոիդների ցանկ (212701-212800) * Աստերոիդների ցանկ * Աստերոիդների ցանկ (212901-213000)
Ֆախիտա
Ֆախիտա (fajita), տեխաս-մեքսիկական խոհանոցի ուտեստ, որն իրենից ներկայացնում է տորտիլյայի (փափուկ ցորենի բլիթ) մեջ փաթաթած, գրիլի վրա տապակած կտրատած բանջարեղենների և մսի շերտեր։ Որպես մսամթերք հաճախ օգտագործում են տավարի միս, սակայն կարող է օգտագործվել նաև խոզի միս, հավի միս, երբեմն նաև ծովամթերքներ։ Մսի վրա հաճախ ավելացում են թթվասեր, գուակամոլե, սալսա, պիկո դե գալո, պանիր և լոլիկ։
Ի տարբերություն բուրիտոյի, որն արդեն իսկ մատուցում են խճողակով, ֆախիտայի խճողակը մատուցում են տորտիլյայից առանձին և յուրաքանչյուրն ինքն է ընտրում, թե ինչ պետք է փաթաթի իր տորտիլյայի մեջ։